2022 m. lapkričio 14 d. pareikštas ieškinys byloje Eutelsat Madeira / Komisija
(Byla T-718/22)
Proceso kalba: portugalų
Šalys
Ieškovė: Eutelsat Madeira, Unipessoal Lda (Zona Franca da Madeira) (Caniçal, Portugalija), atstovaujama advokatų R. Bordalo Junqueiro, J. P. Lampreia, R. F. Costa ir P. G. Marques
Atsakovė: Europos Komisija
Reikalavimai
Ieškovė Bendrojo Teismo prašo:
pripažinti ieškovės teisėtą suinteresuotumą pareikšti šį ieškinį dėl panaikinimo pagal SESV 263 straipsnį,
pripažinti, kad šis ieškinys dėl panaikinimo pareikštas tinkamai ir yra priimtinas pagal SESV 263 straipsnį,
panaikinti ginčijamą sprendimą pagal SESV 264 straipsnį,
priteisti iš Komisijos bylinėjimosi išlaidas ir kitas ieškovės patirtas išlaidas.
Ieškinio pagrindai ir pagrindiniai argumentai
Grįsdama ieškinį dėl 2020 m. gruodžio 4 d. Komisijos sprendimo (ES) 2022/1414 dėl pagalbos schemos SA.21259 (2018/C) (ex-2018/NN), kurią Portugalija taikė Zona Franca da Madeira (ZFM) (III pagalbos sistemos) (pranešta dokumentu Nr. C(2020) 8550) (OL L 217, 2022, p. 49), ieškovė remiasi keturiais pagrindais.
Pirmasis pagrindas grindžiamas pareigos motyvuoti pažeidimu.
Antrasis pagrindas grindžiamas teisėtų lūkesčių ir teisinio saugumo principų pažeidimu, nes ginčijamu sprendimu pakeistos patvirtintos ir kelis dešimtmečius nuosekliai įgyvendintos pagalbos schemos sąlygos.
Trečiasis pagrindas grindžiamas nediskriminavimo ir vienodo požiūrio principų pažeidimu, nes ginčijamame sprendime pagalbos gavėjai, prisidėję siekiant III sistemos tikslų, ir prie to neprisidėję pagalbos gavėjai vertinami vienodai.
Ketvirtasis pagrindas grindžiamas teisės klaida vertinant Zona Franca da Madeira III sistemos suderinamumą su Komisijos sprendimu C(2077) 3037 final ir 2007–2013 m. nacionalinės regioninės pagalbos teikimo gairėmis.
____________